|  |  |  |  |  |  |  |
| --- | --- | --- | --- | --- | --- | --- |
| **MAPE** | | | | | | |
| **1) INFORMAZIONS GJENERÂLS** | | | | | | |
| TITUL DAL PERCORS | Ipolit e Anzuline  Storie di une amicizie... | | | | | |
| CONTEST DI LAVÔR | scuele primarie | | | Felet - Ic Tavagnà | | |
| classe/sezione numar di arlêfs | | | 2^ B e 2^ C  45 fruts | | |
| docentis | | | *nons:*  *Angela Tedeschi* | | *dissiplinis*  Ambit linguistic |
| *Nadia Cargnelutti* | | Ambit linguistic |
| competencis linguistichis preesistentis | | | *Lis frutis e i fruts des classis seconde B e C a son di divignince gjeografiche diferente: tancj a son di origjin foreste, ma, cul frecuentâ lis scuelis de infanzie dal teritori, a àn za vût un prin contat cu la lenghe furlane, cussì a capissin lis consegnis e ancje i argoments che si sta fevelant, ben si intint leâts aes lôr cognossincis; la stesse situazion e je ancje pai fruts che i lôr gjenitôrs a vegnin di altris regjons talianis, invezit i fruts cui gjenitôrs furlans intes lezions a son simpri chei che a tradusin in mût automatic che che a sintin o a viodin scrit su la lavagne.*  *Per chescj arlêfs, lis ativitâts in L. Furlane, a permetin un dialic sul doprâ la lenghe a cjase, cui lôr familiârs, che ju sostegnin ancje contantjur altris storiis e fatarei, promovint un inricjiment dal lessic e il passaç des tradizions e de culture tra lis gjenerazions.* | | |
| MOTIVAZIONS | Cheste e je la documentazion di un percors sperimentât dentri di una progjetazion finalizade ae unitarietât dal curicul verticâl, daûr des Indicazions Nazionâls dal 2012. I protagoniscj a son lis insegnantis de Scuele primarie e de infanzie e i arlêfs dai doi ordins di scuele. | | | | | |
| TIMPS | durade | | | | 30 ore | |
| scansion/frequence | | | | dôs oris par setemane | |
| SPAZIS | aule e jentrade ( pai lavôrs a piçui grups ) | | | | | |
| DISSIPLINIS | *Storie - Gjeografie - L. Taliane - Art e Imagjin e Tecnologjie* | | | | | |
| LENGHIS | Furlan e talian | | | | | |
| MATERIÂI/ IMPRESCJ DOPRÂTS | * Libri “IPOLIT E ANZULINE, STORIE DI UNE AMICIZIE, DENTRI E FÛR DAL CJISTIEL DI COLORÊT” di Serena Martini e Angela Tedeschi, conte scrite in cinc lenghis pubblicade dal Comun di Colorêt di Montalban, ducj i dirits a son riservâts, 2020. * Fotocopiis / imagjins gjavadis fûr di internet e di gjornâi   ( La Patrie dal Friûl Zenâr 2017)  Test: “La culine furlane” CUF - Regjon FVG  Materiâl di facil consum:  Album, cole, fuarpiis, colôrs di diviersis cualitâts, cartoncin, cjarte colorade, lane, stofe... | | | | | |
| **2) SCHEDE DIDATICHE GJENERÂL** | | | | | | |
| OBIETÎFS LINGUISTICS COMUNICATÎFS E DISSIPLINÂRS | | | *LINGUISTICS: Svilup di competencis inte lenghe furlane*   * *scolte* X * *comprension* X * *leture e comprension* X * *scriture* X * *riflession linguistiche* X   *DISSIPLINÂRS:*  ***Storie:*** *Individuâ lis olmis e doprâlis tant che fonts par produsi cognossincis dal propri passât – Rapresentâ in maniere grafiche e verbâl lis ativitats, i fats vivûts e contâts - Comprendi la funzion e l’ûs di imprescj convenzionâi pe misurazion dal timp - Seguî e comprendi vicendis storichis traviers la scolte e la leture di une storie - Riferî in maniere semplice e coerente lis cognossincis acuisidis.*  ***Gjeografie****: Individuâ i elements fisics e antropics che a caraterizin il paisaç e l’ambient descrit te conte – Movisi intal spazi traviers ponts di riferiment, doprant i indicatôrs topologjics.*  ***Art e Imagjin****: Elaborâ cun creativitât produzions personâls e autentichis par esprimi sensazions; rapresentâ e comunicâ la realtât percepide - Ricognossi tal propri ambient un monument patrimoni culturâl dal teritori regjonal.*  ***Tecnologjie:*** *Realizâ un sempliç ogjet di cartoncin descrivint lis fasis.*  ***Educazion civiche:*** *Cognossi, jessi cussients, tutelâ e valorizâ lis tradizions e la culture dal propri teritori.* | | | |
| METODOLOGJIIS / STRATEGJIIS DOPRADIS | | | Par cause des normis di prevenzion leadis ae pandemie, la lezion e je stade organizade in maniere frontâl, partint de domande ai arlêfs di ricuardâ ce che al jere sucedût tes lezions prime e di contâ i tocs plui impuartants de storie o ce che ju à colpîts di plui.  La leture e je stade sostignude des imagjins dal libri.  Pe realizazion dai lavôrs manuâi, al è stât privilegjât il lavôr tal piçul grup tal grant atri de scuele, o ben di fûr, doprant lis compresincis cui coleghis de classe. | | | |
| **3) DESCRIZION DAL PERCORS** | | | | | | |
| FASIS DAL LAVÔR | | | - Ativitât di leture de storie.  - Coment di ogni pagjine.  - Sielte di une frase, che e puedi sei riferide ae imagjin.  - Scriture di une curte didascalie, par meti in struc la pagjine lete.  - Rapresentazion grafiche di ce che al è stât capît.  - Curtis spiegazions sui aspiets gramaticâi contignûts tes frasis.  - Lavôr manuâl leât ae realizazion de cuviertine e de pagjine dal Orcolat, cun riferiments aes ativitâts di prevenzion in câs di taramot.  - Ativitâts in colegament cun Art par esprimi lis emozions/umôrs cui colôrs. | | | |
| **4) MATERIÂI** | | | | | | |
| MATERIÂI  DOPRÂTS | | | Il percors di chest an al è partît cu la conte di une storie gjavade fûr di un libri, scrit da lis mestris Serena Martini e Angela Tedeschi publicât par cure dal Comun di Colorêt di Montalban. | | | |
| MATERIÂI  PRODUSÛTS | | | I arlêfs a àn realizât un libri/album personâl cu la storie fantastiche, scrite in corsîf, e cui dissens corelâts.  Il percors al è tacât cu la creazion di un pipinut fat di carton, stofe e lane che al rapresente il personaç principâl (la frute Anzuline) e la protagoniste de storie fantastiche vivude daspò cul personaç saltât fûr di un libri, Ippolito Nievo di frut. | | | |
| **5) VALUTAZION** | | | | | | |
| ASPIETS LINGUISTICS | | Par chel che al inten i aspiets linguistics, i arlêfs a àn cjapât confidence cu la grafie dal furlan tal moment de copiadure des didascaliis che a àn compagnat la narazion. A son stadis presentadis lis particolaritâts dal acent lunc e dai suns cj e gj. La leture des singulis parts de storie e à judât ancjemò di plui la produzion oral di frasis semplicis cui verps al timp presint.  La part de rapresentazion grafiche e à sostignût la comprension orâl e la individuazion dai detais / particolârs dentri di ogni pagjine de storie lete. | | | | |
| CONTIGNÛTS DISSIPLINÂRS | | Il lavôr al è stât pensât soredut par colegâ i contignûts de storie aes dissiplinis/argoments presentâts in gjenar in classe seconde, tant che il teme des relazions positivis tra fruts (lis emozions plui impuartantis: contentece e aviliment), il rapuart cui animâi, la presentazion dal arbul gjenealogjic, la presentazion dai indicatôrs topologjics …  Il percors al à ancje dismot l’interès pes ativitats manuâls e pes rapresentazions grafichis. | | | | |
| INTERÈS PARTECIPAZION MOTIVAZION | | I ponts di fuarce   * Doprâ materiâl inedit e parecjât di pueste par favorî la comprension des secuencis plui impuartantis; * atenzion viers la grafie e la leture des curtis didascaliis; * lavôr a piçui grups par facilitâ e sostignî lis ativitâts manipolativis.   I risultâts a son plui che bogns sei dal pont di viste de partecipazion e dal interès mostrât di ducj viers lis vicendis dai doi protagoniscj, sei pal prodot finâl (album) realizât dai arlêfs.  La storie de frute, prime escludude e cjolte vie, e te part finâl, contente parcè che e rive a jessi part dal grup classe, e à ufiert la pussibilitât di doprâle tant che esempli di bon acet e e à “*incoraggiato lo scambio tra punti di vista diversi e facilitato il riconoscimento del legame tra mondo interno e manifestazioni esterne (****Ilaria Grazzani****, docente di psicologia dello sviluppo e dell’educazione)”.* | | | | |
| bibliografie | | Libri *“IPOLIT E ANZULINE, STORIE DI UNE AMICIZIE, DENTRI E FÛR DAL CJISTIEL DI COLORÊT”* di Serena Martini e Angela Tedeschi, conte scrite in cinc lenghis publicât dal Comun di Colorêt di Montalban, ducj i dirits a son riservâts, 2020  <https://www.orizzontescuola.it/cose-un-curricolo-e-come-si-pianifica-breve-excursus-sulla-progettazione-scolastica/>  <https://www.itals.it/sites/default/files/Filim_didattizzazione_analisi_teoria.pdf>  <https://www.unimib.it/comunicati/dialogo-sulle-emozioni-favorisce-laltruismo-bambini-risultati-ricerca-milano-bicocca>  https://associazioneamigdala.it/approfondimenti/lo-sviluppo-della-rappresentazione-grafica  <http://www.indicazioninazionali.it/wp-content/uploads/2018/08/Indicazioni_Annali_Definitivo.pdf>  [*https://www.itals.it/sites/default/files/Filim\_didattizzazione\_analisi\_teoria.pdf*](https://www.itals.it/sites/default/files/Filim_didattizzazione_analisi_teoria.pdf)  FILIM – Formazione degli Insegnanti di Lingua Italiana nel Mondo http://venus.unive.it/filim Didattizzazione di materiali autentici e analisi dei manuali di italiano per stranieri Paola Begotti  Test: “ La culine furlane” CUF - Regjon FVG | | | | |